જ્યાં આપણને તેવું લાગવા લાગ્યું હતું કે હવે કંગના રાણાવત અને હૃતિક રોશન વચ્ચે બધુ જ શાંત થઇ ગયું છે અને તેમનો કોર્ટ કેસ પણ અંદરખાને પણ ચૂપચાપ શાંતિથી સેટલ થઇ ગયો છે ત્યાં જ કંગના રાણાવતે દર વખતની જેમ આ પર એક મોટો ધડાકો કર્યો છે. કંગનાએ ફરી એક વાર આની પર બોલતા હૃતિક રોશનની માફી માંગવા સુધીની વાત કરી લીધી છે. પોતાની આવનારી ફિલ્મ સિમરનના પ્રમોશન માટે કંગના રજન શર્માના લોકપ્રિય શો આપકી અદાલતમાં આવી હતી. જ્યાં તેણે કંગના અને હૃતિક રોશનના આ કેસ પર એક પછી એક મોટા દાવા કર્યા હતા. વધુમાં રજતે પણ આ મામલે એક ટીઝર તેના ટ્વિટર પર મૂક્યું છે. ત્યારે જાણો હવે આ કેસ પર કંગના કેવા કેવા વિવાદાસ્પદ નિવેદનો આપ્યો છે...